MISIUNEA PEDAGOGICĂ A PĂRINȚILOR CREŞTINI 
ÎN LUMINA DOCUMENTELOR 
CONCILIULUI AL II-LEA DIN VATICAN 


Iosif ENĂŞOAE 


Riassunto: La missione pedagogica dei genitori è primaria ed insostituibile. 
Per il fatto che hanno generato figli, i genitori hanno il diritto primario, speci- 
fico e nello stesso tempo il dovere proprio di impegnarsi per darli un’educazione 
completta. I genitori, essendo consapevoli che i loro figli hanno la stessa dignità, 
sono cheamati ad educarli e formarli per vivere pienamente secondo la loro 
dignità e di promuovere il bene proprio e il bene comune. Secondo l’insegna- 
mento del Concilio Vaticano II, promosso tramite i suoi documenti, l’educazione 
dovuta ai figli deve essere fisica, psichica, religiosa, morale, vocazionale e sociale. 
I genitori hanno il diritto di scegliere una scuola adeguata per educare e formare 
i loro figli. Un impegno importante per i genitori è quello di communicare la 
fede ai loro figli tramite il Battesimo e di educarli, con la catechesi e il loro buon 
esempio, per vivere la vita cristiana secondo l’insegnamanto di Gesù. La crisi 
educazionale della famiglia si pùo risolvere cambiando la mentalità erronea 
che non considera più i figli come un dono di Dio, ma piutostto come un impe- 
dimento dello sviluppo dei genitori o come un diritto dovuto. L'insegnamento del 
Concilio Vaticano II è la vera guida per i genitori cristiani che devono compiere 
la loro missione di dare una vera e sicura educazione umana e cristiana ai figli. 


Parole chiavi: genitori, missione, educazione, doveri, diritti, documenti, Vati- 
cano II. 


1. Dreptul la educatie si datoria de a educa 


Filosoful Immanuel Kant a afirmat cà omul devine om numai prin edu- 
catie. 

A învăţa pe cineva însemnă a-i transmite o stiintà, o artă, o tehnică 
sau o serie de abilități. 

A educa înseamnă a te implica să-l ajuţi pe ,,educand”?! în itinerarul 
de dezvoltare plenară a tuturor facultăţilor sale umane: fizice, intelectuale 


21 În vocabularul curent al limbii române întâlnim deja termenii masterand şi docto- 
rand, cu o semnificație proprie. Consider că ar fi oportun să îmbogàtim vocabularul limbii 
române cu un termen de provenienţă latină, care poate ajuta la eliminarea unei exprimări 
confuze. Propun, în acest sens, introducerea următorului termen: educand, -zi, de la verbul 
latin educo-are = a educa, la forma pasivă a participiului viitor: educandus-a-um = cel care 
va trebui să fie educat. Termenul educand ajută la evitarea confuziei ce se întâlneşte ade- 

şi morale. A învăţa înseamnă mereu a educa, dar a educa nu echivalează 
automat cu a învăța! Ceea ce este esențial în educație este a-l face pe om 
capabil să înfrunte, mai ales prin cultură, singur sau cu alții, provocările ce 
vor apărea în existența sa personală sau colectivă şi să-l ajuţi să aleagă 
perseverent binele veritabil pentru a ajunge la scopul său final, viața veş- 
nic fericită împreună cu Dumnezeu, Binele suprem. 

Dreptul fiecărei persoane umane la educaţie este cerut cu insistență de 
Magisteriul Bisericii şi stipulat de documentele oficiale ale statelor civilizate 
ale lumii. 

În numele statelor care apără dreptul omului la educație, Organizația 
Naţiunilor Unite propune, în Declaraţia Universală a Drepturilor Omului, 
„dreptul la educaţie”. „Orice persoană are dreptul la educație. Educaţia 
trebuie să urmărească dezvoltarea deplină a personalității umane şi întă- 
rirea respectului pentru drepturile omului şi pentru libertăţile fundamen- 
tale. Ea trebuie să stimuleze înțelegerea, toleranța şi prietenia între toate 
popoarele şi între toate grupurile rasiale sau religioase”!. 

Acest drept este recunoscut şi în Pactul international cu privire la drep- 
turile economice, sociale şi culturale, în articolele 10,13 şi 14. 

Articolul 10 menţionează: „O ocrotire şi o asistență cât mai largă cu 
putinţă trebuie acordate familiei, elementul natural şi fundamental al socie- 
tàtii, în special pentru întemeierea sa şi în răstimpul cât are responsabili- 
tatea întreţinerii şi educării copiilor care sunt în sarcina sa”?. 

După ce articolul 10 recunoaşte familia ca „element natural şi funda- 
mental al societăţii”, căreia îi revine sarcina de a se îngriji de „întreţinerea 
şi educarea copiilor care depind de ea”, articolul 13 arată obiectivele edu- 
catiei, care constau în dezvoltarea plenară a persoanei umane şi a demnităţii 
sale şi în a o face „să ajungă la gradul de a juca un rol util într-o societate 
liberă”, favorizând „înțelegerea, toleranța şi prietenia între natiuni”?, con- 
tribuind astfel la pace în lume. 


Aceleaşi idei sunt conţinute în Convenţia cu privire la drepturile copilu- 
lui, în articolele: 23, 28, 29 şi 40. 


sea prin folosirea termenului educat, pentru a-l desemna atât pe cel ce este deja educat, cât 
şi pe cel ce este în curs de educare. Astfel, termenul educat îl desemnează pe cel ce este deja 
educat, iar termenul educand îl desemnează pe cel care este în curs de educare. 

1 ORGANIZAȚIA NAȚIUNILOR UNITE, Declaraţia Universală a Drepturilor Omului, Art. 26. 

2 ORGANIZAȚIA NAȚIUNILOR UNITE, Pactul internaţional cu privire la drepturile economice, 
sociale şi culturale, Art. 10. 

3 ORGANIZAȚIA NAȚIUNILOR UNITE, Pactul internaţional cu privire la drepturile economice, 
sociale şi culturale, Art. 13. 

Astfel, articolul 28 afirmă: „Statele părți recunosc dreptul copilului la 
educaţie şi, în vederea asigurării exercitării acestui drept în mod progresiv 
şi pe baza egalităţii”. 

Articolul 29 prevede următoarele: 

1. Statele părți sunt de acord că educaţia copilului trebuie să urmărească: 

a) dezvoltarea plenară a personalităţii, a vocatiilor şi a aptitudinilor men- 
tale şi fizice ale copilului; 

b) cultivarea respectului pentru drepturile omului şi libertăţile funda- 
mentale, precum şi pentru principiile consacrate în Carta Naţiunilor 
Unite; 

c) educarea copilului în spiritul respectului față de părinţii săi, față de 
limba sa, de identitatea şi valorile sale culturale, față de valorile nati- 
onale ale țării în care acesta locuieşte, ale țării de origine, precum si 
față de civilizaţii diferite de a sa; 

d) pregătirea copilului să îşi asume responsabilitàtile vieţii într-o socie- 
tate liberă, într-un spirit de înțelegere, de pace, de toleranță, de ega- 
litate între sexe şi prietenie între toate popoarele şi grupurile etnice, 
naționale şi religioase şi cu persoanele de origine autohtonă; 

e) educarea copilului în spiritul respectului față de mediul natural. 


În cazul în care considerăm că educaţia este transmiterea valorilor şi 
cunoştinţelor, legătura cu religia este evidentă şi cu totul naturală, deoarece 
aceasta învaţă, educă şi transmite: dogme, cărți sacre şi liturgie. Aceasta 
cheamă la respect față de persoana umană, la respectul bunurilor sale, ca 
şi la salvgardarea naturii. Chiar şi astăzi, când valorile religioase, în anu- 
mite ambiente sociale, nu mai sunt considerate ca valori de bază, totuşi ele 
inspiră multe proiecte ale credincioşilor şi ale societății umane. 

Criza educaţională a generat alte crize în societatea noastră. Cred că 
putem să spunem că ne aflăm în fata a două crize fundamentale. Una ar fi 
criza inteligenței, iar alta a transmiterii patrimoniului cultural. 

Astăzi, când suntem suprainformati, am putea să ne întrebăm: mai 
ştim să gândim, să judecăm clar lucrurile şi să tragem concluzii juste? 

Mişcarea continuă, zgomotul permanent, imensitatea mesajelor virtuale 
ne supun la un veritabil stres. Întâlnim multe persoane incapabile să-şi 
structureze cunoştinţele. Parcă domină regula lui „totul şi imediat”, până 
acolo încât ceea ce se cheamă „viața interioară” a devenit o raritate. 

A doua criză este criza transmiterii patrimoniului cultural între genera- 
ţii. Valorile familiale, cele morale şi religioase nu mai sunt, pentru toţi, un 
patrimoniu scontat. Ignoranta religioasă pare să fie o notă dominată în 
peisajul societății noastre secularizate. Influentati până la punctul de a fi 


4 ORGANIZAȚIA NAȚIUNILOR UNITE, Convenţia cu privire la drepturile copilului, Art. 28. 

determinati sà acceptàm faimosul slogan, pictat pe zidurile de la Sorbona 
în luna mai 1968, ,,Interzis a se interzice”, am transformat societatea noastrà 
într-o corabie în derivă. În situația actuală, când lumea noastră se prezintă 
ca un spaţiu globalizat şi toate culturile, impregnate cu elementul religios, 
sunt puse în discuție, nu putem neglija cheia de lectură a societății umane 
constituite de religie: fără ea nu putem înţelege conştiinţa umanităţii, isto- 
ria ei şi fraternitatea universală. 

Astăzi, din nefericire, întâlnim multi tineri moştenitori, dar care nu au 
moştenire, şi multi constructori, dar care nu au un proiect, după care să 
poată construi sănătos şi durabil atât propria viață, cât şi societatea de 
mâine a generaţiilor care vor urma. 


Sub presiunea acestor două crize şi a altor factori sociali, asistăm la o reve- 
nire a factorului religios şi mistic greu de prevăzut cu câtva timp în urmă. 

Peste câteva decenii e posibil ca omul să pună o stăpânire şi mai mare 
peste materia inertă şi chiar să cucerească spaţiile siderale. Ştim că luarea 
în stăpânire a materiei vii de către inteligența umană, susținută de tehnica 
atât de avansată actualmente, progresează fără încetare. 

Când aproape toate problemele îşi vor fi găsit o rezolvare şi când vom 
dispune de cele mai sofisticate instrumente şi ne vom gândi cum să le folo- 
sim, va continua să fie încă o problemă de rezolvat enigma sau misterul 
numit om. În strânsă legătură cu această enigmă, vor continua să existe răul, 
suferința şi moartea, care ameninţă fericirea şi viața omului şi la care omul 
va trebui să găsească un răspuns satisfăcător. Toţi ne punem, mai devreme 
sau mai târziu, fără excepție, problema sensului şi, vrând-nevrând, „sacrul” 
se impune drept componentă esenţială a sufletului uman. 

Primele şcoli creştine, apărute pe lângă mănăstiri, în continentul euro- 
pean, au propus atât o educaţie intelectuală, cât şi o formare morală. 

Educaţia creştină s-a voit a fi şi enciclopedică, dorind să transmită toate 
cunoştinţele umane. Crestinii au cultivat permanent dorința de a concilia 
rațiunea cu credința: „a înțelege pentru a crede şi a crede pentru a înțelege”, 
conform exprimării sfântului Augustin. 

Educaţia urmăreşte dezvoltarea capacităţii intelectului de a cunoaşte, a 
analiza lucrurile, a ordona conceptele, a judeca coerent pentru a lua decizii 
conforme cu adevărul cunoscut. Conform opiniei lui Pascal, „toată neferi- 
cirea omului derivă dintr-un singur lucru, că nu ştie să stea liniştit într-o 
cameră”. Omul este creatura inteligentă care se întreabă şi întreabă. Ea 
este singura creatură care caută „sensul sensului”. Omul se descoperă lui 
însuşi drept un mister. Misterul a ceea ce este în el însuşi, al potentelor 
sale, al locului său în Univers şi al scopului său final. Datorită acestui mis- 
ter se profilează, inevitabil, la orizontul vieţii sale, dimensiunea religioasă. 

Se impune ca acțiunea de educare să stabilească anumite norme de con- 

duită, cum ar fi: 

— respectul față de persoana care caută adevărul în fata enigmei a ceea 
ce este uman; 

— simţul critic care permite să se facă alegerea între adevăr şi falsitate; 

— învățământul umanist care oferă răspunsuri adecvate la întrebările 
referitoare la om, la lume şi la Dumnezeu; 

- valorizarea şi difuzarea tradiţiilor culturale deschise transcendentei, 
care exprimă aspirația noastră la libertate şi la adevăr. 

Prin educaţie, avem posibilitatea să împărtăşim: 

— convingerile noastre umane şi creştine; 

— solidaritatea care conduce la implicare în favoarea săracilor, a celor 
marginalizati şi a celor excluşi; 

— responsabilitatea care ne avertizează că vom da cont în fata lui Dum- 
nezeu de ceea ce am făcut sau de ceea ce am omis să facem pentru 
dreptate şi pace; 

- libertatea care presupune o conştiinţă clară şi o credință susținută de 
rațiune; 

— spiritualitatea care dezvăluie dimensiunea religioasă a omului şi ilu- 
minează aventura sa; 

— setea de cunoaştere care ne face atenţi la ceea ce omul, dotat cu inte- 
ligentà şi conştiinţă, realizează, în bine sau în rău; 

- pluralitatea care ne solicită să ne considerăm diferiți, dar şi egali. 


Educaţia nu trebuie să fie reticentă şi zgârcită atunci când este vorba 
despre dimensiunea religioasă a persoanei umane. Învăţământul ştiinţific 
şi tehnic în ultimele decenii s-a dezvoltat într-o manieră exponențială. În 
acelaşi timp, disciplinele umaniste - filosofia, istoria, literatura si teologia — 
au ajuns marginale în transmiterea culturii, deşi popoarele lumii au acu- 
mulat, în decursul mileniilor, un patrimoniu artistic, literar şi teologic care 
este comun pentru toată umanitatea şi care a exprimat mereu spiritul 
uman deschis valorilor credinței religioase. 

Noi, creştinii, ştim că Dumnezeu a voit să se reveleze omului în Isus, 
Dumnezeu adevărat şi om adevărat. 


2. Criza educaţională 


Observăm, fără a face prea mare efort, că, în zilele noastre, ne confrun- 
tăm cu o intensă criză educațională. Constatăm, la un nivel general, că pra- 
gul mediu de educaţie este drastic diminuat, iar acest fapt provoacă dificul- 
tàti grave în realizarea procesului de formare a tinerelor generaţii. Vedem 
că, în multe locuri, atât copiii, cât şi tinerii învaţă din ce în ce mai puţin. 

Autoritatea profesorilor tinde sà se diminueze, iar tinerii, în aparenta depli- 
nătate a energiilor lor fizice, manifestă un accentuat sentiment de singu- 
rătate şi de dezorientare. 

Aceasta se întâmplă tocmai acum, în epoca noastră, când pedagogia a 
atins culmi de dezvoltare nemaiîntâlnite. Niciodată ca în aceste timpuri nu 
au fost atâtea persoane care au studiat această ştiinţă ca rezultat al atâtor 
teorii pedagogice. lar ceea ce este foarte curios şi interesant este faptul că 
această criză este prezentă şi se intensifică într-o perioadă de accentuată 
dezvoltare materială, chiar într-o societate a bunăstării. Dacă avem atâtea 
persoane competente în domeniul pedagogic şi destule resurse materiale 
pentru a realiza o educaţie adecvată timpurilor noastre, în mod inevitabil, 
ne întrebăm: Care este cauza veritabilă care generează o atât de profundă 
criză educaţională? Cred că nu este lipsit de fundament să privim cu mai 
multă atenţie la modul în care cultura actuală priveşte şi tratează copiii, 
deoarece educaţia se îndreaptă, în primul rând, spre ei. 

Cultura dominantă are capacitatea de a-i influența pe părinți în modul 
lor de a-i privi, a-i primi şi a-i trata pe copii. Nu cumva observăm o schim- 
bare profundă în modul în care sunt văzuți şi tratați astăzi, în comparaţie 
cu modul în care erau văzuți şi trataţi copiii acum câteva decenii? 

Până la jumătatea secolului trecut, exista o idee clară cu privire la ceea 
ce sunt copiii. Erau considerați un dar al lui Dumnezeu, un cadou oferit 
părinţilor pentru a fi îngrijit cu atenţie şi afecțiune, dar şi cu multă respon- 
sabilitate. Paternitatea şi maternitatea erau considerate o participare spe- 
cială la puterea creatoare a lui Dumnezeu. Şi, prin urmare, copiii erau 
tratați cu respect, iar viața era primită cu bucurie şi generozitate. 

Această atitudine provenea din faptul că modul de gândire şi de viață al 
oamenilor din acea perioadă era impregnat de învăţătura iudeo-creştină. 
Era urmat exemplul primei mame din lume, Eva, care mărturiseşte: „Am 
dobândit un om de la Domnul” (Gen 4,1), şi al altor femei prezentate de 
relatările biblice, cum ar fi Ana (cf. 1Sam 1), o femeie sterilă care i-a cerut 
lui Dumnezeu de mai multe ori un fiu. Dumnezeu i-a împlinit dorința expri- 
mată prin rugăciuni pline de credință, iar femeia mergea în fiecare an la 
templu pentru a-i mulțumi Domnului pentru darul primit. Ana, mama 
profetului Samuel, era deplin convinsă că viața umană vine de la Dumnezeu, 
trebuie să se întoarcă la el şi că lui Dumnezeu nimic nu-i este imposibil. 


Sigmund Freud visa că într-o zi generarea copiilor va fi separată de 
structura familiei. Această idee, treptat, a început sà încolteascà în socie- 
tate şi să se manifeste frecvent şi pregnant o dată cu revoluţia culturală 
din 1968. Această nouă cultură a renunţat total şi a refuzat viziunea biblică 
asupra demnităţii şi sensului existenței omului. Din acel moment, s-a infuzat, 

în mintea tinerilor, ideea că copiii ar fi un obstacol în calea dezvoltării per- 
sonale a părinţilor şi o limitare a propriei lor libertăți. Astfel, copiii au înce- 
put să fie considerati o ameninţare de care trebuie să scapi, iar sarcina — un 
fel de boală pe care trebuie s-o eviti cu orice preţ. 

Astăzi, în schimb, se propune şi se propagă o altă idee. Persoanelor care 
nu mai sunt destul de tinere pentru a fi capabile sà mai dea viaţă copiilor, 
li s-a inoculat ideea că copiii sunt un „drept”, că ei au dreptul să aibă copii 
şi nu importă prin ce mijloace. 

Doctrina catolică însă afirmă foarte clar: 


Copilul nu este ceva datorat, ci un dar. „Darul cel mai înalt al căsătoriei” este 
o persoană umană. Copilul nu poate fi considerat ca un obiect de proprietate, 
situaţie la care ar duce recunoaşterea unui pretins „drept la copil”. 


Aceste teorii, care consideră copiii astfel, adică într-o situaţie o „ame- 
nințare”, iar în alta un „drept”, îşi pun amprenta asupra modului în care 
părinţii se ocupă de educaţia copiilor lor. lar rodul atitudinii părinţilor în 
educarea copiilor se observă în nivelul scăzut de educaţie al generațiilor 
actuale de copii, adolescenti şi tineri şi se va vedea, cu siguranţă, şi în nivelul 
cultural al societății de mâine. Oare nu de aici decurg problemele atât de 
grave cu care se confruntă societatea umană? 

În Statele Unite, după datele recente al Census Bureau şi ale American 
Community Survey, 15 milioane de copii (unul din trei) cresc fără tată şi 
alți 5 milioane fără mamă. În Marea Britanie, în schimb, în 2012, a avea un 
tată intră în top 10 cele mai cerute daruri de către copii de la Moş Crăciun. 
Si în Italia sunt peste 2.800.000 de copii inserati în familii monoparentale: 
alti circa 2.400.000 trăiesc fără tată, iar alti 400.000 fără mamă’. 

Un mare risc actual este acela ca adulţii să-i considere pe proprii copii 
ca pe o „marfă”, un vis consumistic de realizat într-un moment perfect 
determinat. Copiii devin, tot mai des, rodul calculelor părinţilor, şi nicide- 
cum rodul iubirii lor disponibile şi generoase. Această atitudine, de cele 
mai multe ori, se imprimă în sufletul copilului şi îi va produce multe sufe- 
rinte în viață. 

Un pas semnificativ spre destructurarea familiei şi spre distrugerea 
educaţiei îl constituie, mai ales, neconsiderarea copiilor ca pe un dar al lui 
Dumnezeu, ci mai degrabă ca pe un rod al unei tehnici umane sau medicale. 

Se întâmplă adesea că părinţii, în mod paradoxal, încearcă să-i super- 
protejeze pe copii, voind să-i scutească de orice pericol, de orice efort sau 
suferință, dar, în acelaşi timp, nu manifestă o voinţă clară să-şi găsească 
timp pentru a se dedica datoriei dificile de a-i educa. Copiii sunt trimişi la 


5 Catehismul Bisericii Catolice, 2378. 
6 Cf. http://hwww.agensir.it/pls/sir/v3_s2doc_b.rss?id_oggetto=252815 


MISIUNEA PEDAGOGICĂ A PĂRINȚILOR CREŞTINI... 85 


şcoală înainte ca părinţii să se fi implicat în transmiterea anumitor valori 
în familie şi profesorii sunt constrânşi să facă lucrul neglijat de părinţi. 

Mai întâlnim încă un pericol grav: adulţii caută să aibă copii mai degrabă 
pentru a primi de la copii o aprobare a conduitei lor, decât să le transmită 
iubirea lor totală, gratuită şi dezinteresată. De multe ori, în familii se întâmplă 
ceva aproape inimaginabil, dacă nu grotesc: părinţii sfârşesc prin a se com- 
porta ca nişte copii, lamentându-se de propria lor copilărie, iar copiii sfàrsesc 
prin a se comporta ca adulti, constrânşi de atitudinea propriilor părinţi”. 

Cu o astfel de răsturnare a rolurilor, nimeni nu-şi asumă responsabili- 
tatea familială, iar aceasta se vede în comportamentul şi randamentul copi- 
ilor la şcoală şi al tinerilor la universitate. 

Referitor la asumarea responsabilitàtii familiale, cred că ar trebui sà 
privim cu atenție la Evanghelie, Cartea care a format civilizaţia occidentală 
şi a influențat pregnant civilizația întregii omeniri. Aceasta ne relatează 
scena adolescenţei lui Isus şi a „procesului său educativ”. Când Isus avea 
12 ani, a mers cu părinţii săi, Maria şi Iosif, la templu pentru a participa la 
sărbătoarea Pastelui (cf Le 2). Când familia se întorcea spre casă, adultul 
Isus, fără ştirea părinţilor, a rămas în templu, discutând cu învățătorii 
Legii. Găsindu-l după trei zile de căutări, Maria, mama lui, îl întreabă, deşi 
ştie că îl are înaintea ei pe însuşi Fiul întrupat al lui Dumnezeu: „Fiule, de 
ce ne-ai făcut aceasta? Iată, tatăl tău si cu mine te-am căutat cu îngrijorare”. 
Iar Isus după ce şi-a manifestat deplin conştiinţa identităţii sale divine — 
„Nu stiati că trebuie sà mă ocup de lucrurile Tatălui meu?” —, se întoarce 
acasă cu părinții şi rămâne „supus lor” (cf. Le 2,41-51). 

Cu adevărat impresionant! Maria şi Iosif nu fug de propriile responsabi- 
litàti, deşi ştiu prea bine că adolescentul Isus, din fata lor, este Fiul lui Dum- 
nezeu. Şi Isus, Fiul întrupat al lui Dumnezeu, se întoarce acasă cu familia, 
se supune părinţilor săi şi rămâne la Nazaret până la vârsta de 30 de ani. 

Observăm, astfel, că în familia din Nazaret nimeni nu fuge de propriile 
responsabilități. Toti rămân uniti într-o iubire adevărată, care se manifestă 
în autoritate, în umilință şi în slujire, nu în autoritarism sau în indiferență. 


Astfel, este necesar să recuperăm sensul adevăratei educatii, pentru a 
înfrunta grava criză a acesteia şi să ajutăm familiile să-i considere pe copii 
ca pe un dar al lui Dumnezeu şi, prin urmare, să-i trateze cu grijă şi iubire, 
fără a delega toată responsabilitatea educativă străinilor sau numai insti- 
tutiilor publice. 

Datoria este urgentă, dar poate fi realizată deplin numai în lumina cre- 
dintei, care de secole a iluminat societatea umană. În esenţă, trebuie să ne 

întoarcem să urmăm exemplul Sfintei Familii din Nazaret, trecând dincolo de 
parametrii contradictorii ai unei „revoluţii” care ne-a dus doar la o exaltare 
a egoismului, a iresponsabilitàtii şi a creşterii suferințelor celor mici şi slabi. 


3. Educaţia - o provocare urgentă şi decisivă 


Cred că majoritatea dintre noi am auzit expresia: Greu se mai fac oame- 
nii oameni. Acest dicton, o veritabilă înțelepciune umană, izvorâtă din expe- 
rienta generațiilor anterioare, ne arată că procesul educational şi formativ 
al fiecărei generaţii este dificil şi, prin urmare, trebuie să fie animat şi 
susținut de o iubire răbdătoare şi perseverentă. 

În Introducerea Declaraţiei Gravissimum educationis, citim: 


Se fac peste tot eforturi pentru promovarea continuă a activității educative; se 
definesc şi se consemnează în documente publice drepturile fundamentale ale 
oamenilor, şi mai ales ale copiilor şi părinţilor, în privinţa educației’. 


Constituţia pastorală Gaudium et spes, la numărul 7, afirmă: 


Deseori părinţii şi educatorii întâmpină dificultăți tot mai mari în îndeplinirea 
îndatoririlor lor, [deoarece] transformarea mentalităților şi structurilor pune 
adesea sub semnul întrebării valorile moştenite, mai ales la tineri care, adesea, 
nerăbdători sau nemulțumiți, ajung chiar sà se revolte şi, conştienţi de propria 
importanță în viața socială, doresc să-şi asume cât mai curând un rol în ea’. 


Darul paternității şi al maternității, conferit de Dumnezeu primei fami- 
lii umane, Adam şi Eva, când i-a binecuvântat spunând: „Fiţi rodnici, înmul- 
țiți-vă, umpleti pământul şi supuneti-1” (Gen 1,28), transmis prin generare 
tuturor bărbaţilor şi femeilor, chemaţi să întemeieze o familie, devine fun- 
damentul misiunii de pedagogi a părinţilor pentru copiilor lor. 

Gaudium et spes, la numărul 50, afirmă: „Căsătoria şi iubirea conjugală 
sunt prin natura lor rânduite în vederea procreării şi creşterii copiilor. 
Copiii sunt darul cel mai prețios al căsătoriei şi contribuie în cea mai mare 
măsură la binele însuşi al pàrintilor”!9, 

Demnitatea de tată şi de mamă a soţilor deveniți părinţi le conferă drep- 
tul şi datoria de a fi primii şi principalii educatori ai propriilor copii. 

Gaudium et spes, la numărul 3, scrie: 


Părinţii, deoarece au dat viață copiilor lor, au obligația foarte gravă de a-i educa 
şi, de aceea, trebuie consideraţi primii şi principalii lor educatori. Această func- 
tie educativă a lor este atât de importantă, încât, acolo unde lipseşte, cu greu 
poate fi suplinită. Într-adevăr, este îndatorirea părinților să creeze o atmosferă 


8 CONCILIUL AL II-LEA DIN VATICAN, Declarația despre educaţia creştină Gravissimum edu- 
cationis (= GE), Introducere. 

9 CONCILIUL AL II-LEA DIN VATICAN, Constituţia pastorală Gaudium et spes (= GS) 7. 

10 GS 50. 

familialà însufletità de iubire, de pietate fatà de Dumnezeu si respect fatà de 
oameni, care sà favorizeze educatia integralà, personalà si socialà, a copiilor. 
Datoria de a da educaţie revine în primul rând familiei". 


Acelaşi document, la numărul 7, consemnează: „Părinţii, având datoria 
şi dreptul, primordiale şi inalienabile, să-şi educe copiii, trebuie să se bucure 
de o libertate reală în alegerea şcolii”. 

Educaţia pe care părinţii trebuie să o ofere copiilor este complexă şi este 
necesar să cuprindă toate aspectele ființei umane. 

Declaraţia Gravissimum educationis, la numărul 1, afirmă: 


Toţi oamenii, indiferent de rasă, condiție sau vârstă, în baza demnităţii lor de 
persoane, au dreptul inalienabil la o educaţie pe măsura menirii lor. (...) Adevà- 
rata educaţie urmăreşte formarea persoanei umane în vederea scopului ei ultim, 
precum şi spre binele societăţii al cărei membru este şi în care, la maturitate, 
va avea îndatoriri de împlinit”. 


Educaţia pe care vor trebui să o dea părinţii copiilor lor trebuie să cuprindă 
întreaga lor ființă. Atât aspectele corporale, cât şi cele specifice umane şi 
creştine. In acest sens, educaţia lor va trebui să fie: 

Educaţie fizică, corporală, care să urmărească dezvoltarea armonioasă a 
întregului organism al copilului şi păstrarea şi favorizarea sănătăţii aces- 
tuia printr-o alimentaţie sănătoasă şi echilibrată, prin sport şi destindere 
decentă, care respectă morala creştină. 

Gravissimum educationis, la numărul 1, subliniază această idee afirmând: 
„Copiii şi tinerii trebuie ajutaţi să-şi dezvolte armonios aptitudinile fizice”. 

Educaţie intelectuală, cultivând capacitățile mentale specifice ființei 
umane şi veghind la educarea şcolară şi profesională a copiilor. 

Gravissimum educationis, la numărul 1, afirmă: „Copiii şi tinerii trebuie 
ajutaţi, ţinând seama de progresul psihologiei, pedagogiei şi didacticii, să-şi 
dezvolte armonios aptitudinile intelectuale, să dobândească treptat un simț 
mai profund de răspundere”!5. 

Educaţie morală, cultivând voinţa şi virtuțile umane şi creştine. 

Iată ce afirmă acelaşi document: 


Copiii şi tinerii trebuie ajutaţi să-şi dezvolte armonios aptitudinile morale, să 
dobândească treptat un simț mai profund de răspundere în efortul susținut de 
a-şi construi cum se cuvine propria viață şi în căutarea adevăratei libertăţi, 
depăşind piedicile cu îndrăzneală şi statornicie!$. 

De asemenea, Conciliul declară că atât copiii, cât şi tinerii au dreptul să fie 
ajutaţi să aprecieze cu o conştiinţă dreaptă valorile morale şi sà le îÎmbràtiseze 
prin adeziune personală, precum şi să-l cunoască şi să-l iubească pe Dumnezeu 
în mod desăvârşit”. 


Decretul privind comunicarea socială Inter mirifica, la numărul 10, scrie: 
„Părinţii să-şi amintească de îndatorirea lor de a veghea cu grijă ca nu 
cumva să treacă pragul casei lor spectacole, publicaţii etc. contrare credinței 
sau moravurilor bune si nici copiii lor sà nu vină în contact cu ele în altă parte”!8. 

Părinţii vor trebui să-i ajute pe copiii lor, adolescenţi sau tineri, ca aceştia 


să aibă grijă să se deprindă cu o utilizare moderată şi disciplinată a acestor 
mijloace; să se străduiască să înțeleagă profund cele văzute, auzite, citite; să 
discute despre ele cu educatorii lor si cu persoanele competente, învățând ast- 
fel să emită asupra acestor lucruri o judecată dreaptă”. 


Decretul despre libertatea religioasă Dignitatis humanae, la numărul 8, 
afirmă: 


Conciliul Vatican II îi îndeamnă pe toţi, dar mai ales pe cei care au sarcina de 
a-i educa pe alţii, să se străduiască să formeze oameni care, respectând ordinea 
morală, să se supună autorităţii legitime şi să fie iubitori de libertate autentică, 
adică oameni care să judece lucrurile după discernământul propriu, în lumina 
adevărului, care să-şi desfăşoare activitatea cu simţ de răspundere şi care să 
caute să urmeze tot ce este adevărat şi drept, colaborând bucuros cu alții”. 


Educaţie afectivă, dezvoltând şi ordonând înclinațiile spre afecțiune 
printr-o educare adecvată a sentimentelor şi a capacităților sexuale. 

„Pe măsură ce cresc, trebuie să primească o educație sexuală pozitivă şi 
prudentà”?, afirmă Gravissimum educationis 1. 

Părinţii împreună cu profesorii „să țină seama, în întreaga educaţie, de 
deosebirea dintre sexe şi de scopul atribuit de Providența divină fiecărui sex 
în familie şi în societate”, consemnează acelaşi document la numărul 8. 

Iar la numărul 1 spune: Toti oamenii, indiferent de rasă, condiţie sau 
vârstă, în baza demnităţii lor de persoane, au dreptul inalienabil la o edu- 
catie pe măsura menirii lor, adaptată caracterului, sexului, culturii si tra- 
ditiilor țării lor”%. 


"GE |. 

Educaţie religioasă creştină, cultivând si educând credința umană si 
favorizând creşterea spirituală în lumina credinței creştine. 

Iată ce scrie Constituţia dogmatică Lumen gentium, la numărul 11: „În 
ceea ce s-ar putea numi Biserica familială, părinţii trebuie să fie pentru 
copiii lor, prin cuvânt şi exemplu, primii vestitori ai credintei”?4. 

Declaraţia Gravissimum educationis, la numărul 3, arată că, 


mai ales în familia creştină, îmbogăţită cu harul şi misiunea sacramentului 
căsătoriei, copiii, din cea mai fragedă vârstă, trebuie să învețe să-l descopere şi 
să-l cinstească pe Dumnezeu şi să-l iubească pe aproapele, conform credinţei 
primite la Botez; acolo trăiesc ei pentru prima dată experiența unei vieți sociale 
sănătoase şi a Bisericii”. 


Constituţia pastorală Gaudium et spes, la numărul 48, indică misiunea 
părinţilor de educatori religiosi ai copiilor, afirmând: „Cât despre soți, înzestrați 
cu demnitatea şi misiunea de tată şi de mamă, îşi vor împlini cu râvnă înda- 
torirea de educatori mai ales pe plan religios, care este în primul rând a lor”%. 

Părinţii sunt datori să fie primii cateheti ai copiilor lor, conform Decla- 
ratiei Gravissimum educationis, numărul 4. 


Primul dintre acestea este instruirea catehetică, ce luminează şi întăreşte cre- 
dinta, hrăneşte viața după spiritul lui Cristos, duce la o participare activă şi 
conştientă la misterul liturgic şi îndeamnă la acțiune apostolică”. 


În continuare, acelaşi Decret, la numărul 2, scrie: „Toţi creştinii, întrucât au 
devenit făptură nouă, renăscându-se din apă şi Duh Sfânt şi se numesc şi sunt 
într-adevăr fiii lui Dumnezeu, au dreptul la o educaţie creştină. Aceasta nu are 
în vedere numai maturizarea persoanei umane (...), ci urmăreşte în principal 
ca cei botezați, fiind inițiați treptat în cunoaşterea misterelor mântuirii, sà 
devină din zi în zi mai conştienţi de darul credinţei pe care l-au primit, să învețe 
să-l adore pe Dumnezeu Tatăl în spirit şi adevăr (cf. In 4,23), în primul rând 
prin cultul liturgic, să fie formaţi pentru a-şi trăi viața proprie după omul cel 
nou, în dreptatea şi sfintenia adevărului (cf. Ef 4,22-24), şi astfel să ajungă la 
omul desăvârşit, la vârsta plinătăţii lui Cristos (cf. Ef 4,13) şi să contribuie la 
creşterea trupului mistic. (...) Să ajute la transformarea creştină a lumii, prin 
care valorile naturale, preluate şi încadrate în perspectiva integrală a omului 
răscumpărat de Cristos, să contribuie la binele întregii societăți”. 


Educaţie vocationalà. Un alt decret al Conciliului al II-lea din Vatican, 
Perfectae caritatis, la numărul 24, arată că „părinţii, având grijă de educaţia 

creştină a copiilor, trebuie să cultive şi să ocrotească în inimile acestora 
vocaţia călugărească”%. 

Constituţia dogmatică Lumen gentium, la numărul 11, scrie: „Părinţii 
trebuie să fie pentru copiii lor (...) primii vestitori ai credinței şi să vegheze 
la vocaţia proprie a fiecăruia, acordând atenţie specială vocației sacre”. 

Datoria părinţilor de a-i îndruma pe copii în a-şi descoperi şi a-şi urma 
propria vocaţie în deplină libertate o găsim reliefată şi în Constituţia pas- 
torală Gaudium et spes, la numărul 52, care afirmă: 

Copiii, prin educaţie, trebuie să fie formaţi în aşa fel încât, ajunşi la maturitate, 

să poată urma cu deplin simţ de responsabilitate vocația lor, inclusiv cea sacră; 

dacă vor alege căsătoria, să poată să-şi formeze propria familie în condiții morale, 
sociale şi economice favorabile. Este de datoria părinţilor şi a tutorilor să-i 
conducă pe tineri în formarea unei noi familii printr-un sfat prudent, prezen- 
tat în aşa fel încât să fie acceptat cu bunăvoință; vor trebui să se ferească să 

exercite asupra lor vreo formă de constrângere directă sau indirectă pentru a-i 

împinge la căsătorie sau la alegerea unei anumite persoane ca soți!. 


Acelaşi document, la numărul 49, scrie următoarele: 


Tinerii să fie adecvat educati, cu mult mai bine dacă aceasta se face în sânul 
familiei, cu privire la demnitatea iubirii conjugale, la funcţia şi la expresiile ei; 
pentru ca astfel, formati să stimeze curàtia, să poată trece la vârsta potrivită de 
la o logodnă castă la căsătorie. 


Presbyterorum ordinis, la numărul 11, arată misiunea educatorilor creş- 
tini în pregătirea copiilor şi a tinerilor în vederea acceptării chemării divine 
la viața apostolică, afirmând: 

Părinţii, profesorii şi, în general, toți cei care au vreun rol în educarea copiilor si 

a tinerilor să-i formeze astfel încât aceştia, cunoscând grija Domnului pentru turma 


sa şi privind la nevoile Bisericii, să fie gata să răspundă cu generozitate la chemarea 
Domnului, spunând-i împreună cu profetul: „lată-mă, trimite-mà pe mine” (Is 6,8)%. 


Educaţie socială, pregătind copiii pentru angajarea şi implicarea lor 
matură în viața comunitară şi socială. 

„Familia este, aşadar, prima şcoală a virtuţilor sociale, de care nicio 
societate nu se poate lipsi”, afirmă Declaraţia Gravissimum educationis 
la numărul 3. 


29 CONCILIUL AL II-LEA DIN VATICAN, Decretul despre viaţa călugărească Perfectae caritatis 

În continuare, Decretul adaugă: „Copiii, prin familie, sunt introduşi trep- 
tat în viața societăţii civile”. 

La numărul 1, acelaşi decret face următoarele afirmaţii: „Adevărata edu- 
catie urmăreşte formarea persoanei umane în vederea scopului ei ultim, 
precum şi spre binele societății al cărei membru este şi în care, la maturi- 
tate, va avea îndatoriri de împlinit”56. 

Copiii 

trebuie să fie formati pentru a participa la viața socială, astfel încât, înzestrați 

corespunzător cu mijloacele necesare şi adecvate, să se poată integra activ în 

diversele sfere ale comunităților umane, să fie deschişi la dialogul cu semenii şi 
să contribuie din toată inima la înfăptuirea binelui comun”. 


Aspectele legate de misiunea şi datoria părinţilor de a fi educatori ai 
copiilor lor ne arată cât de complexă este acțiunea educațională şi cât de 
bine trebuie să fie pregătiți actualii şi viitorii părinții pentru a şi-o putea 
împlini cât mai bine. Documentele Conciliului al II-lea din Vatican ne dezvà- 
luie grija pastorală a Bisericii pentru misiunea sa specifică de a propune oame- 
nilor adevărul creştin şi de a-i constientiza, pe cei care au primit de la Dum- 
nezeu o anumită misiune, să şi-o împlinească cu iubire creştină responsabilă. 

